Hoekstene | Slakkelak
12 thoughts on "Hoekstene"
Pragtige herinneringe, hoewel myne bietjie anders is. Ek onthou hoe hulle my geterg het toe ek klein was, en my Cheeky genoem het. Oom Chris het ook my vlegsels se linte (onthou Ma het altyd mooi linte ingebind) aan die lemoenboom vasgemaak. Ek was seker maar vier of so, want toe ek op vyf skool toe is, was my hare kort en nooit weer laat groei nie.
Ons en julle het hulle ervaar met verskillende ouderdomme
Nou laat jy my trane baie loop. Ek het ook net goeie gedagtes en herinneringe van hulle. Ek was een van die wat al van St 4 af kon bestuur. Kon n hele land ploeg ,lusern sny en baal. En op die grootpad gery Palmietfontein toe
Mooi herinneringe… en mooi geskryf
Sulke pragtige herinneringe en mense in mens se lewe.
Dankie. Dis baie spesiale mense
Ek onthou toe ek en my Ouboet in die vroeg-90's in die vakansies by Oupa-hulle op die plaas gaan kuier het, wag hy party middae dat Ouma net mooi insluimer, dan ry ons skelmpies met die Honda na Oom Wies toe. Ons mag nooit vir Ouma daarvan vertel het nie, maar ek vermoed sy het hom daardie bietjie "stout" wees gegun…
Ek is seker sy het geweet hy het gery.
Dit was die enigste kere waarvan ek kan onthou dat ek met die kanaalpad gery het.
Terwyl ek nou weer hier lees, kom nog 'n paar herinneringe op.
Die Desembervakansie van '94, toe Oupa-hulle regmaak vir die groot trek stad toe, het ek en my Ouboet vir oulaas gaan kuier vir die vakansie. Daar was 'n klomp goed, onder andere die ou lendelam kaskar, wat na ons toe op die plaas tussen Koster en Swartruggens toe moes gaan. Ek en Ouboet is toe saam met oom Chris in die trokkie weg om dit soontoe te vat, met dieselfde gitswart moerkoffie sonder suiker in die fles, met hardgekookte eiers en toebroodjies in so metaalkissie.
Einde Januarie '95 (David was nog in doeke), toe die hele familie kom afskeid neem het van die plaas, het al die susters op die laaste aand hulle kleintyd-stories so om die beurt vertel. Baie van hierdie stories is daardie aand vertel, en almal het lekker gelag en geskerts daaroor. Oupa het baie lekker saamgelag, ek onthou hoe sy gesig getrek het asof hy 'n suurlemoen eet, met net sy mond wat wys hy lag nou regtig baie lekker.